144. löggjafarþing 2014–2015.

Þingskjal 1472 — 805. mál.

Fyrirspurn

til innanríkisráðherra um vímu- og fíkniefnabrot

á þjóðhátíð í Eyjum, Sónar og Secret Solstice.

Frá Helga Hrafni Gunnarssyni.

Hver var fjöldi vímu- og fíkniefnabrota árið 2014 á þjóðhátíð í Eyjum, Sónar og Secret Solstice og:

a.	hversu mikið magn vímu- og fíkniefna var gert upptækt,

b.	hversu margir greiddu sektir,

c.	hversu oft leiddi brot til skráningar í sakaskrá,

d.	hversu mörg mál þurfti að fella niður?

Svar óskast sundurliðað eftir hátíðum og einnig eftir neyslubrotum og sölubrotum, þ.e. hvort ætla mátti að vímu- og fíkniefnin væru til einkaneyslu eða til sölu.

Skriflegt svar óskast.